આજના વિજ્ઞાન અને ટેકનોલોજીના જમાનામાં પણ ભૂત, પ્રેત, ચમત્કાર વગેરે અંધશ્રદ્ધામાં માનતા હોય છે અને પરિણામે ડરના કારણે નાણા, શારીરિક શક્તિ, માનશીક શક્તિનો વ્યય કરતા હોય છે. ગોધરા તાલુકાના ગોવિંદી ગામમાં રહેતા વિક્રમસિહ પરમાર અને અરવિંદસિહ પરમારે પોતાના ઘરમાં સામાજિક પ્રશંગે સમાજ પ્રત્યેની પોતાની જવાબદારી નિભાવવા એક નવતર પ્રયાસ કર્યો હતો. તેઓના ઘરમાં તારીખ ૨૨-૫-૧૮ના રોજ સગા, સંબંધી, ગ્રામજનો આવવાના હતા. આ દરમ્યાન તેઓએ ગોધરાની હ્યુંમેનીસ્ટ રેશનાલીસટ સોસાયટીના સહયોગથી અંધશ્રદ્ધા નિર્મુલન કાર્યક્રમ અને લોક જાગૃતિ અંગે ફિલ્મ શો ગોઠવી કાઢ્યો હતો. તેઓએ જણાવ્યું હતું કે મારા સગા સંબંધી ગ્રામજનો અંધશ્રદ્ધાના ડરથી દુર રહે અને લોકને દુર રાખે તેવો મારો પ્રયાસ છે.